93.4fm – Radio Namakwaland – Die beste in die weste. » Kooldis
1 groot koolkop in repies gesny rooi kool is ook baie lekker (dis nou gereeld in die winkel), 3 uie, olie van jou keuse bir braai, 1 blik boeliebeef fyngedruk gebruik jou diskressie as jou koolkop baie groot is. 1 koppie blatjang, Bietjie ertjies die klein pakkie bevrore ertjies.Sout en peper na smaak, ¼ t neut.Metode: Braai uie en kool in ietjie olie tot amper gaar.Voeg boeliebeef en blatjang, sout en per by, roer en laat vir 5min liggies prut.Gooi ertjies by vir kleur.Die wat hou van witsous kan nou dit in ;n glasbak gooi en met witsous plus minus 1 ½ kop.En handvol gerasperde kaas oor.Druk in oond by 180g C tot kaas gesmelt is, of bedien dit uit die pan met rys of kappok aartappels. Só vier Oprah haar 60ste verjaarsdag + 10 interessante feite | SARIE
Só vier Oprah haar 60ste verjaarsdag + 10 interessante feite	deur SARIE.com-span
Haar 50ste het sy saam met bekendes op televisie gevier gevolg deur ’n formele geleentheid, maar vir haar 60ste beplan die kletskoningin ’n stil dag in haar huis in Los Angeles. Dié miljardêr Oprah Winfrey vier vandag haar 60ste verjaarsdag en gaan volgens die Chicago Tribune, die dagblad van haar tuisdorp, net ’n rustige ete by haar huis in Kalifornië hê.
FOTO’S: Oprah in Suid-Afrika
’n Bron sê aan dié tydskrif dat sy ’n baie groot partytjie wou hou, maar het later besluit om dit klein te hou nadat die gastelys net te lank geraak het.
WAT DINK JY? Gaan Oprah ons verras en wel ’n groot partytjie hou?
10 Interessante feite oor Oprah
Haar regte naam is Orpah, maar mense het dit verkeerd uitgespreek.
Haar ouma het haar leer lees en skryf op die ouderdom van 3.
Sy het haar eerste paar skoene as 6-jarige ontvang.
Sy het baie arm in Mississippi grootgeword. Haar ma was ’n tiener toe sy vir Oprah gekry het.
Oprah hou al dagboek sedert sy 15 jaar oud is.
In 2010 het sy uitgevind sy het ’n halfsuster waarvan sy nie geweet het nie.
Sy is afgedank by haar eerste televisie-werk nadat hulle gesê het sy is “ongeskik” vir televisie.
Sy was die eerste swart miljardêr in die geskiedenis.
Nadat sy in 1998 deur die Emmys vereer is vir haar bydra tot televisie, het sy haar naam onttrek om weer vir ’n Emmy in aanmerking te kom.
Haar 50ste verjaarsdagpartytjie in 2004 is uitgesaai en bekendes soos John Travolta, Jay Leno, Tina Turner en Stevie Wonder was daar.
Bron: Chicago Tribune en HELLO!